钦定古今图书集成/明伦汇编/官常典/第480卷 > 厍狄回洛
## 钦定古今图书集成/明伦汇编/官常典/第480卷 > 厍狄回洛

按《北齐书》本传：“回洛，代人也。少有武力，仪貌魁伟。初
事尔朱荣为统军。预立庄帝，转为别将，赐爵毋极伯。
从破葛荣，转都督。荣死，隶尔朱兆。高祖举兵信都，回
洛拥众归义，从破四胡于韩陵，以军功补都督，加后
将军、大中大夫，封顺阳县子，邑四百户，迁右厢都督。
从征山胡，先锋斩级，除朔州刺史。破周文于河阳，转”
授夏州刺史。《邙山之役》，力战有功，增邑通前七百户。
世宗嗣事，从平颍川。天保初，除建州刺史。肃宗即位，
封顺阳郡王。大宁初，转朔州刺史，食《博陵郡》干。转太
子太师。遇疾卒。赠使持节、都督定瀛恒朔云五州军
事、大将军、太尉公、定州刺史，赠物一千段。